****

 **РЕПУБЛИКА БЪЛГАРИЯ**

 **АПЕЛАТИВЕН СЪД – ВАРНА**

**ПРОТОКОЛ № 2/24.09.2024 г.**

**на КОМИСИЯТА по провеждане на конкурса за СЪДЕБЕН ПОМОЩНИК в
Апелативен съд - Варна – Търгжовско отделение**

Днес, **24.09.2024 г.,** определената със Заповед № РД-0502/15.07.2024 г. на Председателя на Апелативен съд - Варна, комисия по провеждане на конкурса за заемане на длъжността „съдебен помощник” в Апелативен съд Варна, Гражданско отделение, в състав:

**Председател: Анета Братанова – зам.председател на ТО и**

 **Членове: 1. Милен Славов – зам.председател на ГО**

 **2. Георги Йовчев – съдия в ТО**

констатира, че на проведения на 24 септември 2024 г. /вторник/ от 09.30 часа в сградата на Апелативен съд - Варна, писмен изпит за длъжността „съдебен помощник” в Търговско отделение се явиха 2-ма /двама/ от допуснатите до участие 5 /пет/ кандидати.

Продължителността на писмения изпит бе 2 /два/ астрономически часа. С цел осигуряване на обективност при оценяването и гарантиране анонимността на кандидатите за съдебен помощник при участието им в конкурсната надпревара, всеки един от явилите се предаде запечатан голям плик. В този голям плик всеки от кандидатите постави копие на изтегления казус с въпросите, дадените отговори и чернова на работата, както и втори по-малък запечатан плик, съдържащ бланка с трите имена на кандидата.

На 24.09.2024г. Комисията в присъствието на съдебния администратор пристъпи към отваряне на големите пликове. С оглед осигуряване процеса на анонимно оценяване на предадените работи от членовете на Комисията и последваща идентификация на кандидатите, върху големите пликове и върху намерените в тях малки запечатани пликове, бяха поставени условни номера 1 и 2. След поставянето на фиктивния номер, малките пликове се прибраха в касата на съда до приключване процеса по оценяване.

Всяка от писмените работи беше проверена и оценена от всеки един от членовете на Комисията.

На 24.09.2024г. Комисията се събра в пълен състав и нанесе индивидуално поставените оценки на всяка от работите - № 1 и № 2 и определи крайна обща оценка. След това пристъпи към идентифициране на изпитните работи, обозначени с фиктивни номера 1 и 2, чрез отваряне на малките пликове, съдържащи бланка с трите имена на кандидатите. Кандидатите получиха оценки по шестобалната система, както следва:

|  |  |  |
| --- | --- | --- |
| № | **Име на кандидата** | **Крайна оценка** |
| 1. | Богомил Любомиров Николов | **5.75** |
| 2. | Хрисиела Красимирова Димитрова | **3.25** |

Съобразявайки резултатите от писмения изпит и изпълнението на специфичното изискване за заемане на длъжността „съдебен помощник”, посочено в заповедта и обявата, а именно до устно събеседване се допускат кандидати, получили оценка на писмения изпит 4.50 и повече, Комисията

**РЕШИ:**

**ДОПУСКА** до участие в етапа „събеседване” **Богомил Любомиров Николов.**

**НЕ ДОПУСКА** до участие в етапа „събеседване” **Хрисиела Красимирова Димитрова**, получила оценка от писменият изпит по-ниска от 4.50.

Събеседването с допуснатият кандидати до следващия етап от конкурса ще се проведе на **03.10.2024 г. /четвъртък/ в Съдебната палата, ет.5, кабинет на Председателя – № 506,**  Апелативен съд – Варна **в 11.00 часа.**

Настоящия протокол да се публикува на интернет страницата на съда и постави на информационното табло в сградата на Съдебната палата, етаж едно.

**ПРЕДСЕДАТЕЛ:…………..…**

 **/А.Братанова/**

**ЧЛЕНОВЕ: 1.…………..……**

 **/М.Славов/**

 **2.………………**

 **/Г.Йовчев/**